CELEX: 62014CA0177
Language: sl
Date: 2015-07-09 00:00:00
Title: Zadeva C-177/14: Sodba Sodišča (tretji senat) z dne 9. julija 2015 (predlog za sprejetje predhodne odločbe Tribunal Supremo – Španija) – María José Regojo Dans/Consejo de Estado (Predhodno odločanje — Socialna politika — Direktiva 1999/70/ES — Okvirni sporazum o zaposlitvi za določen čas, sklenjen med ETUC, UNICE in CEEP — Določbi 3 in 4 — Načelo prepovedi diskriminacije — Uslužbenci „eventual“ — Zavrnitev dodelitve triletnega dodatka za delovno dobo — Objektivni razlogi)

7.9.2015   
            
            
               SL
            
            
               Uradni list Evropske unije
            
            
               C 294/9
            
         Sodba Sodišča (tretji senat) z dne 9. julija 2015 (predlog za sprejetje predhodne odločbe Tribunal Supremo – Španija) – María José Regojo Dans/Consejo de Estado
   (Zadeva C-177/14) (1)
   
   ((Predhodno odločanje - Socialna politika - Direktiva 1999/70/ES - Okvirni sporazum o zaposlitvi za določen čas, sklenjen med ETUC, UNICE in CEEP - Določbi 3 in 4 - Načelo prepovedi diskriminacije - Uslužbenci „eventual“ - Zavrnitev dodelitve triletnega dodatka za delovno dobo - Objektivni razlogi))
   (2015/C 294/11)
   Jezik postopka: španščina
   
      Predložitveno sodišče
   
   Tribunal Supremo
   
      Stranki v postopku v glavni stvari
   
   
      Tožeča stranka: María José Regojo Dans
   
      Tožena stranka: Consejo de Estado
   
      Izrek
   
   
               1.
            
            
               Pojem „delavec, zaposlen za določen čas“ v smislu določbe 3, točka 1, okvirnega sporazuma o zaposlitvi za določen čas, sklenjenega 18. marca 1999, ki je v prilogi k Direktivi Sveta 1999/70/ES z dne 28. junija 1999 o okvirnem sporazumu o zaposlitvi za določen čas, sklenjenem med ETUC, UNICE in CEEP, je treba razlagati tako, da velja za takega delavca, kot je tožeča stranka v postopku v glavni stvari.
            
         
               2.
            
            
               Določbo 4, točka 1, okvirnega sporazuma je treba razlagati tako, da nasprotuje nacionalnemu predpisu, kot je ta v postopku v glavni stvari, ki brez vsakršne utemeljitve z objektivnimi razlogi pomožno osebje izključuje od pravice do prejemanja triletnega dodatka za delovno dobo, ki je med drugim dodeljen kariernim uradnikom, če sta glede prejemanja tega dodatka ti kategoriji delavcev v primerljivih položajih, kar mora preveriti predložitveno sodišče.
            
         
      (1)  UL C 253, 4.8.2014.